b'\n_START_ARTICLE_\nMigdal\n_START_SECTION_\nUtilizare\n_START_PARAGRAPH_\nMigdalul a fost cultivat deja \xc3\xaen urm\xc4\x83 cu 4000 de ani. \xc3\x8en prezent este cultivat \xc3\xaen California, din SUA, Bazinul mediteranean, Pakistan \xc8\x99i Iran. \xc3\x8en Germania, migdalul este plantat \xc3\xaen podgoriile de vi\xc8\x9b\xc4\x83 de vie, unde este mai ferit de frig. Trebuie s\xc4\x83 se fac\xc4\x83 o diferen\xc8\x9biere \xc3\xaentre migdalele amare \xc8\x99i cele dulci. Migdalele dulci sunt acoperite de cuticul\xc4\x83 de culoare brun\xc4\x83 aspr\xc4\x83 la pip\xc4\x83it, cuticul\xc4\x83 care se poate \xc3\xaendep\xc4\x83rta dup\xc4\x83 op\xc4\x83rirea fructelor. Migdalele se folosesc la prepararea \xc8\x99i aromatizarea unor b\xc4\x83uturi alcoolice, la lichioruri, mar\xc8\x9bipan. Migdalele amare nu se pot consuma ca atare, ele con\xc8\x9bin amigdalin, o glicozid\xc4\x83 din care rezult\xc4\x83 acid cianhidric._NEWLINE_Culturile de migdale din Fran\xc8\x9ba sunt compuse din a\xc8\x99a-numitele Ferragn\xc3\xa8s cca 60\xc2\xa0% \xc8\x99i Ferraduel cca. 30\xc2\xa0% din cultura total\xc4\x83. Din varietatea Ferraduel, care se coace la mijlocul lunii septembrie, se ob\xc8\x9bin drajeuri. Varietatea californian\xc4\x83 este numit\xc4\x83 migdal-Nonpareil, iar migdalele ce provin din Spania sunt numite Marcona, fiind comercializate sub numele de Valencia, iar \xc3\xaen Italia, mai importante sunt migdalele din varietatea Avola, care au o arom\xc4\x83 deosebit\xc4\x83.'